El lado oscuro del corazón

El lado oscuro del corazón (La malhela korflanko) estas argentin-kanada drama-surrealisma filmo verkita kaj reĝisorita de Eliseo Subiela kaj ĉefrolulita de Darío Grandinetti, Sandra Ballesteros, Nacha Guevara, André Mélançon kaj Jean Pierre Reguerraz. Ĝi premieris la 21an de majo 1992. La intrigo estas bazita ĉefe sur la poezia verkaro de Oliverio Girondo, kaj duarange sur poeziaĵoj de Mario Benedetti kaj Juan Gelman. 

Intrigo

Oliverio (Grandinetti), bohemieca poeto, trairas Bonaeron kun amikoj, fronte al morto, serĉante virinon kapablan "flugi". En la daŭro de la filmo, la poezio de Mario Benedetti, Juan Gelman kaj Oliverio Girondo interplektiĝas kun tipaj lokoj de la ĉiutageco kaj argentina kaj urugvaja. Ĉe rostitaĵo kaj la drinkejaĉoj de Bonaero kaj Montevideo, la pensaro de la protagonisto intermite miksiĝas kun la fikcio, nur por plej bone montri la sintenon de la centra ĉefrolulo. 

Unu el la plej memorindaj scenoj de la filmo konsistas en surlita amparo postseksa. La fino estas tute surpriza. Li diras, ke li serĉas virinon kapablan "flugi", kaj tuj li premas butonon kaj la liton renversiĝas englutante la virinon.

Geaktoraro

 Darío Grandinetti
 Sandra Ballesteros
 Nacha Guevara
 Mario Benedetti
 André Melançon
 Jean-Pierre Reguerraz
 Inés Vernengo
 Mónica Galán
 Marisa Aguilera
 Pablo Brichta

Komentoj
 La filmo estas unu el malmultaj raraj montroj de kinigo de poezia materialo, nome de tre malsimilaj esprimiloj.
 La filmo ricevis diversajn premiojn en tre variaj kinfestivaloj, inter kiuj de Montrealo, Biarritz, Onubo, Havano, Berlino, Kolombio, Kanado, Argentino, Brazilo, Bergamo ktp.
 En 2001 oni premieris El lado oscuro del corazón 2, sekvaĵo realigita tiam kiel hispan-argentina kunproduktaĵo, denove verkita kaj reĝisorita de Eliseo Subiela, kaj protagonistigita de Darío Grandinetti kaj Sandra Ballesteros, kun Ariadna Gil kaj Nacha Guevara. Ĝi estis premierita la 5an de julio 2001.

 Eksteraj ligiloj 
 Culturialnet - Alia resumo

 Espantapájaros1 - Oliverio Girondo 
 Poemoj de Mario Benedetti kaj Oliverio Girondo, El lado oscuro del corazón, 1992


Kategorio:Dramaj filmoj
Kategorio:Argentinaj filmoj
Kategorio:Kanadaj filmoj
Kategorio:Hispanlingvaj filmoj
Kategorio:Filmoj aperintaj en 1992
Kategorio:Superrealismaj filmoj